
UZNESENIE VLÁDY SLOVENSKEJ REPUBLIKY

č. 184
z 11. mája 2016
k návrhu na uzavretie koncesnej zmluvy vo verejnom obstarávaní koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice
	Číslo materiálu:
	17229/2016

	Predkladateľ:
	minister dopravy, výstavby a regionálneho rozvoja


Vláda

A. súhlasí

A.1. v zmysle § 19 ods. 15 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov s uzavretím koncesnej zmluvy vo verejnom obstarávaní koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice v upravenom znení;
B. ukladá

ministrovi dopravy, výstavby a regionálneho rozvoja

B.1. uzavrieť koncesnú zmluvu vo verejnom obstarávaní koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice v upravenom znení s víťazným uchádzačom o koncesiu 

do 18. mája 2016

B.2. postupovať v súlade so Záverečným informatívnym dokumentom za účelom dosiahnutia finančného uzavretia koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice a v tejto súvislosti doplniť do uzatvorenej koncesnej zmluvy v upravenom znení potrebné údaje

do 10. augusta 2016

C. zrušuje

C.1. úlohu v bode C.1. uznesenia vlády SR č. 60 zo 17. februára 2016 – uzavrieť koncesnú zmluvu vo verejnom obstarávaní koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice s víťazným uchádzačom o koncesiu, 
C.2. úlohu v bode C.2. uznesenia vlády SR č. 60 zo 17. februára 2016 – postupovať v súlade so Záverečným informatívnym dokumentom za účelom dosiahnutia finančného uzavretia koncesie na projektovanie, výstavbu, financovanie, prevádzku a údržbu úsekov diaľnice D4 Jarovce – Rača a rýchlostnej cesty R7 Bratislava Prievoz – Holice a v tejto súvislosti doplniť do uzatvorenej koncesnej zmluvy potrebné údaje.

Vykoná:
minister dopravy, výstavby a regionálneho rozvoja

